kardosdrur/scandi-wiki huggingface dataset:
Detlef Kirchhoff

Detlef Kirchhoff (født 21. maj 1967 i Halberstadt, Østtyskland) er en tysk tidligere roer og tredobbelt olympisk medaljevinder.

Kirchhoff roede flere bådtyper og blev østtysk mester i både toer med styrmand (1989) og otter (1986 og 1988) og deltog ved VM i 1986, 1987 og 1989, hvor hans både dog endte lige uden for medaljerækken. Ved OL 1988 i Seoul stillede han op for DDR sammen med Mario Streit og styrmand René Rensch i toer med styrmand. De vandt deres indledende heat og blev nummer to i semifinalen efter Italien, og i finalen var italienerne fortsat suveræne og vandt med et forspring på næsten to sekunder ned til østtyskerne, der sikrede sig sølvet foran Storbritannien på tredjepladsen.

I 1990 var han med til at blive verdensmester for DDR i firer med styrmand. Efter den tyske genforening roede han igen otter, og han var med i den fællestyske båd ved OL 1992 i Barcelona. Her blev tyskerne nummer to i indledende heat og vandt derpå semifinalen. I finalen kom kampen om guldet til at stå mellem Canada og Rumænien, hvor førstnævnte vandt, mens tyskerne sikrede sig bronzen. Bådens besætning bestod ud over Kirchhoff af Frank Jörg Richter, Thorsten Streppelhoff, Armin Eichholz, Bahne Rabe, Hans Sennewald, Ansgar Wessling, Roland Baar og styrmand Manfred Klein.

Sammen med Hans Sennewald roede han i en periode toer uden styrmand og vandt i denne båd VM-sølv i 1993, og i 1998 vandt han VM-guld sammen med Robert Sens. Desuden var han med til at blive verdensmester i otteren i 1995.

Ind imellem var han igen del af den tyske otter ved OL 1996 i Atlanta. Tyskerne blev nummer to i indledende heat og vandt derpå sit opsamlingsheat. I finalen var den hollandske båd suveræn og vandt med et forspring på næsten to sekunder ned til tyskerne på andenpladsen, mens den russiske båd blev nummer tre. Mark Kleinschmidt, Roland Baar, Wolfram Huhn, Ulrich Viefers, Frank Jörg Richter, Thorsten Streppelhoff, Marc Weber og styrmand Peter Thiede udgjorde resten af tyskernes besætning.

Kirchhoff deltog i sit sidste OL i 2000 i Sydney, hvor han sammen med Robert Sens roede toer uden styrmand, som de var verdensmestre i fra 1998. OL-deltagelsen blev dog en skuffelse for parret, idet det måtte nøjes med en niendeplads.

Han modtog den højeste tyske sportspris, Silbernes Lorbeerblatt, i 1993. Han har senere fungeret som rotræner i Berliner Ruder-Club.

OL-medaljer 
 1988:  Sølv i toer med styrmand
 1996:  Sølv i otter
 1992:  Bronze i otter

Referencer

Eksterne henvisninger 

Roere fra Tyskland
Deltagere for DDR ved sommer-OL 1988
Deltagere for Tyskland ved sommer-OL 1992
Deltagere for Tyskland ved sommer-OL 1996
Deltagere for Tyskland ved sommer-OL 2000
Olympiske sølvmedaljevindere fra DDR
Olympiske sølvmedaljevindere fra Tyskland
Olympiske bronzemedaljevindere fra Tyskland
René Rensch

René Rensch (født 18. marts 1969 i Kyritz) er en tysk tidligere roer.

Rokarriere 
Renschs første store internationale resultat kom i 1984, hvor han var med til at blive juniorverdensmester for DDR i firer med styrmand som bådens styrmand, en præstation han gentog året efter. Som senior kom han med i den østtyske toer med styrmand, som var med til at blive nummer fire i 1987.

Ved OL 1988 i Seoul stillede han op for DDR i toer med styrmand sammen med Detlef Kirchhoff og Mario Streit – samme besætning som var til VM året forinden. Østtyskerne vandt deres indledende heat og blev nummer to i semifinalen efter Italien. I finalen var italienerne fortsat suveræne og vandt med et forspring på næsten to sekunder ned til østtyskerne, der sikrede sig sølvet foran Storbritannien på tredjepladsen.

OL-medaljer 
 1988:  Sølv i toer med styrmand

Referencer

Eksterne henvisninger 

Roere fra Tyskland
Deltagere for DDR ved sommer-OL 1988
Olympiske sølvmedaljevindere fra DDR
Dimitrie Popescu

Dimitrie Popescu (født 10. september 1961 i Straja, Rumænien) er en rumænsk tidligere roer og olympisk guldvinder.

Popescu vandt sølv ved OL 1984 i Los Angeles i disciplinen toer med styrmand. Fire år senere, ved OL 1988 i Seoul, vandt han igen i sølvmedalje, denne gang i firer med styrmand. Ved OL 1992 i Barcelona blev han olympisk mester i firer med styrmand, mens han ved de samme lege var med til at vinde en bronzmedalje i toer med styrmand. Han deltog også ved OL 1996 i Atlanta.

Popescu vandt desuden fire VM-medaljer, heriblandt en guldmedalje i firer med styrmand ved VM 1989 i Jugoslavien.

OL-medaljer 
 1992:  Guld i firer med styrmand
 1984:  Sølv i toer med styrmand
 1988:  Sølv i firer med styrmand
 1992:  Bronze i toer med styrmand

Referencer

Eksterne henvisninger 

Roere fra Rumænien
Olympiske medaljevindere i roning 
Olympiske mestre fra Rumænien
Olympiske sølvmedaljevindere fra Rumænien
Olympiske bronzemedaljevindere fra Rumænien
Medaljevindere ved sommer-OL 1984
Medaljevindere ved sommer-OL 1988
Medaljevindere ved sommer-OL 1992
Vasile Tomoiagă

Vasile Tomoiagă (født 20. januar 1964 i Vișeu de Sus, Rumænien) er en rumænsk tidligere roer og dobbelt olympisk medaljevinder.

Tomoiagă vandt sølv ved OL 1984 i Los Angeles i disciplinen toer med styrmand. Fire år senere, ved OL 1988 i Seoul, vandt han igen en sølvmedalje, denne gang i firer med styrmand. Han deltog også ved OL 1992 i Barcelona.

Tomoiagă vandt desuden tre VM-medaljer, heriblandt en guldmedalje i firer med styrmand ved VM 1989 i Jugoslavien.

OL-medaljer 
 1984:  Sølv i toer med styrmand
 1988:  Sølv i firer med styrmand

Referencer

Eksterne henvisninger 

Roere fra Rumænien
Olympiske medaljevindere i roning 
Olympiske sølvmedaljevindere fra Rumænien
Medaljevindere ved sommer-OL 1984
Medaljevindere ved sommer-OL 1988
Dumitru Răducanu

Dumitru Răducanu (født 19. juli 1967 i Bukarest, Rumænien) er en rumænsk tidligere roer og olympisk guldvinder.

Răducanu vandt (som styrmand) sølv ved OL 1984 i Los Angeles i disciplinen toer med styrmand. Otte år senere, ved OL 1992 i Barcelona blev han olympisk mester i firer med styrmand, mens han ved de samme lege var med til at vinde en bronzemedalje i toer med styrmand. Han deltog også ved OL 2000 i Sydney.

Răducanu vandt desuden seks VM-medaljer, heriblandt en guldmedalje i firer med styrmand ved VM 1996 i Skotland.

OL-medaljer 
 1992:  Guld i firer med styrmand
 1984:  Sølv i toer med styrmand
 1992:  Bronze i toer med styrmand

Referencer

Eksterne henvisninger 

Roere fra Rumænien
Personer fra Bukarest
Olympiske medaljevindere i roning 
Olympiske mestre fra Rumænien
Olympiske sølvmedaljevindere fra Rumænien
Olympiske bronzemedaljevindere fra Rumænien
Medaljevindere ved sommer-OL 1984
Medaljevindere ved sommer-OL 1992
Viktor Pereverzev

Viktor Mikhayloviç Pereverzev (på ) (født 17. juni 1958 i Toptjikha, Sovjetunionen) er en aserbajdsjansk tidligere roer.

Pereverzev vandt (sammen med Gennadi Kryuçkin og styrmand Aleksandr Lukjanov) sølv for Sovjetunionen ved OL 1980 i Moskva i disciplinen toer med styrmand. Den sovjetiske båd fik sølv efter en finale, hvor Østtyskland vandt guld, mens Jugoslavien tog bronzemedaljerne.

OL-medaljer 
 1980:  Sølv i toer med styrmand

Referencer

Eksterne henvisninger 

Roere fra Sovjetunionen
Roere fra Aserbajdsjan
Gennadi Kryuçkin

Gennadi Vladimiroviç Kryuçkin ( ;  ) (født 22. oktober 1958 i Spasskij, Sovjetunionen) er en aserbajdsjansk tidligere roer.

Kryuçkin vandt (sammen med Viktor Pereverzev og styrmand Aleksandr Lukjanov) sølv for Sovjetunionen ved OL 1980 i Moskva i disciplinen toer med styrmand. Den sovjetiske båd fik sølv efter en finale, hvor Østtyskland vandt guld, mens Jugoslavien tog bronzemedaljerne. Han deltog også ved OL 1992 som repræsentant for SNG.

OL-medaljer 
 1980:  Sølv i toer med styrmand

Referencer

Eksterne henvisninger 

Roere fra Sovjetunionen
Roere fra Aserbajdsjan
Aleksandr Lukjanov

Aleksandr Viktorovitj Lukjanov (på russisk: Александр Викторович Лукьянов) (født 19. august 1949 i Moskva, Sovjetunionen) er en russisk tidligere roer og olympisk guldvinder.

Lukjanov var styrmanden i den sovjetiske firer med styrmand, der vandt guld ved OL 1976 i Montreal. Fire år senere vandt han en sølvmedalje i toer med styrmand ved OL 1980 i fødebyen Moskva. Han vandt sin tredje OL-medalje ved OL 1988 i Seoul, da han var styrmand i den sovjetiske otter, der fik sølv. Ved OL 1996 i Atlanta, i en alder af 46 år, vandt han sin fjerde og sidste OL-medalje, denne gang repræsenterende Rusland, i landets otter, der fik bronze.

Lukjanov vandt desuden to VM-guldmedaljer, én i toer med styrmand i 1974 og én i firer med styrmand i 1975.

OL-medaljer 
 1976:  Guld i firer med styrmand
 1980:  Sølv i toer med styrmand
 1988:  Sølv i otter
 1996:  Bronze i otter

Referencer

Eksterne henvisninger 

Roere fra Sovjetunionen
Roere fra Rusland
Personer fra Moskva
San Justo

San Justo har flere betydninger:

Argentina 

 San Justo (Argentinas kommunale hovedstad, Buenos Aires), 
 San Justo (by), Entre Ríos, 
 Departamento de San Justo (kommune i Córdoba), 
 Departamento de San Justo (kommune i Santa Fe), 
 San Justo (kommunal hovedstad i Argentina, Santa Fe),

Spanien 

 San Justo (kommunal hovedstad), Kastilien og Leon, Provincia de Zamora, 
 Avión (kommunal hovedstad), Galicien, Provincia de Ourense, 
 San Justo (kommune), Kastilien og Leon, Provincia de Zamora,
Mandolin Orange

Watchhouse (tidligere Mandolin Orange) er en folk/Americana/bluegrass duo fra Chapel Hill, North Carolina. Duoen blev formet i 2009 og består af ægteparret Emily Frantz (vokal, violin og guitar) og Andrew Marlin (vokal, mandolin, banjo og guitar). Marlin er desuden den primære sangskriver. Per 2019 har gruppen udgivet fem albums: Haste Make (2011), This Side of Jordan (2013), Such Jubilee (2015), Blindfaller (2016) og Tides of a Teardrop (2019).

De havde deres Danmarksdebut i august 2019 da de optrådte på Tønder festival.

Diskografi

Referencer 

Musikgrupper fra USA
Musikgrupper fra 2009
Holme Parkvej

Holme parkvej er et villakvarter i det sydlige Aarhus, som ligger cirka 7-8 kilometer fra Aarhus centrum.

Historie 
Holme er en tidligere landsby beliggende syd for Aarhus. Frem til kommunalreformen i 1970 blev kun området nord for den gamle landsby inddraget i den fremadskridende forstadsudvikling i tilknytning til Aarhus. Området syd for landsbyen forblev landligt med tre gårde: Kalkærgård, Søndergård og Marienlyst. I perioden mellem 1970 og 2000 skete der en gradvis udvidelse af bebyggelsen især vest for Holme Parkvej boligområde. Som led i byplanlægningen blev anlagt en ny ringvej kaldet Ringvej Syd sønden om landsbyens område. Efter anlæggelsen af ringvejen blev også det område, der omfatter Holme Parkvej bebyggelsen inddraget til bebyggelsesudvikling.

Første etape blev opført omkring 2002-3. Senere, omkring 2005 blev stamvejen forlænget sydpå.

Bebyggelsen 
Bebyggelsen er opført i flere omgange. Hele bebyggelsen er opført som murstensbyggeri, fortrinsvis rækkehuse i et plan. De enkelte boliger har 2-4 værelser, og alle har en egen have.

I boligarealet forekommer fælleshuse.

Vejnet 
Bebyggelsen har nominelt kun een vej: Holme Parkvej. Reelt består denne vej af flere bestanddele.

Fra Ringvej Syd mod nordøst fører en stamvej ind i bebyggelsen. Den slår et sving og fortsætter mod vest, hvor den slår et nyt sving og fortsætter mod syd. En nyere tilføjelse er tilføjet i syd i øst-vestlig retning. For enden af vejen findes en vendeplads.

Stamvejen er betjent med lokalbusser. På grund af bebyggelsens størrelse er der flere busstoppesteder i bebyggelsen.

Fra stamvejen udgår flere boligveje. Nogle af disse er udformet som lukkede ("blinde") veje, andre som sluttede ringveje. Disse veje er markerede med skiltning for "legende børn".

Lokalplaner 
Området er omfattet af flere lokalplaner:
Lokalplan 112 for et blandet bolig- og erhvervsområde (sydlige del)
Lokalplan 180 for et blandet bolig- og erhvervsområde (vestlige del)
Lokalplan 242 for et boligområde (nordlige del)

Referencer 

Gader i Aarhus
Butiksdød

Butiksdød betegner det fænomen, at flere butikker lukker. Dette fænomen kan optræde, når vilkårene for butikshandel ændrer sig. Udtrykket er kendt siden 1964.

Referencer 

Butikker
Google Stadia

Stadia var en sky-gaming-tjeneste, drevet af den amerikanske software- og It-virksomhed Google. Stadia blev lanceret i 14 lande - inklusiv Danmark - i november 2019. Tjenesten var i stand til at streame videospil i op til 4K-opløsning, 60 billeder i sekundet og understøttede desuden high dynamic range imaging (forkortet HDR). For at kunne streame indholdet i 4K-opløsning, krævedes det dog at man havde en internetforbindelse på minimum 35 megabit. Stadia var som udgangspunkt tilgængelig via Chrome-webbrowseren på enten stationære eller bærbare computere, på visse smartphones og tablets eller via en Chromecast ultra. Tjenesten lukkede ned fra 18. Januar 2023

Referencer

Eksterne henvisninger 

 Stadia.com
 Stadias side for spiludviklere
 Stadias internet hastighedstest

Stadia
Etableret i 2019
Atal Bihari Vajpayee

Atal Bihari Vajpayee (født 25. december 1924, død 16. august 2018 i New Delhi) var en indisk politiker og tidligere premierminister 1996 samt 1998–2004.

Liv og gerning 

I 1951 deltog han i dannelsen af det hindunationalistiske parti Bharatiya Jana Sangh (Indiske Folkeforbund). I 1957 blev han valgt til medlem af Indiens parlament. I 1977 blev han medlem i nydannede politiske parti Janata Party, et enhedsparti dannet af oppositionen i protest mod Indira Gandhis styre. I årene 1977-1980 var han Indiens udenrigsminister i Janata Party-regeringen. I 1980 forlod han Janata Party og deltog i stedet i dannelsen af Bharatiya Janata Party. I 1996 var han Indiens premierminister i 13 dage. I 1998 blev han atter Indiens premierminister. I 1999 blev han valgt som premierminister for tredje gang. I 2004 tabte BJP valget til Lok Sabha. Efter, at regeringskoalitionen National Democratic Alliance havde lidt nederlag ved valget forlod Vajpayee den 13. maj 2004, efter 6 år ved magten, positionen.

Vajpayee skrev flere poesisamlinger. Han var ugift og har en adopteret datter.

Noter

Politikere fra Indien
Kompleks analyse

Kompleks analyse eller kompleks funktionsteori er den gren indenfor matematikken, som undersøger funktioner af komplekse tal. Man studerer specielt såkaldte holomorfe funktioner, funktioner som er afledede i kompleks betydning. Kompleks differentiabilitet har meget større konsekvenser end almindelig reel differentiabilitet. Fx er hver holomorf funktion repræsenterbar som en potensrække i enhver åben skive i sin definitionsmængde. Specielt er holomorfe funktioner uendeligt differentierbare, hvilket er langt fra tilfældet for reelle differentierbare funktioner. De fleste elementære funktioner såsom polynomier, eksponentialfunktionen og de trigonometriske funktioner er holomorfe.

Vigtige resultater 
Et centralt værktøj indenfor den komplekse analyse er kurveintegralet. Integralet rundt i en lukket kurve af en funktion, som er holomorf på kurven og området den favner, er altid nul. Dette er Cauchys integralsætning. Værdien af en holomorf funktion indeni en skive kan beregnes med et speciel kurveintegrale på skivens rand (Cauchys integralformel).

Kurveintegraler i det komplekse plan anvendes ofte til at bestemme komplicerede reelle integraler, og her er teorien om residualer brugbar. Om en funktion har en pol eller singularitet ved noget punkt, det vil sige at der ikke eksisterer nogen endelig værdi ved dette punkt, kan man definere funktionens residuale ved denne pol, disse residualer kan anvendes til at beregne kurveintegraler gældende funktionen. Dette er indeholdet af den kraftfulde residualesætning. Den bemærkelsesværdige opførsel af holomorfe funktioner nær singulariteter beskrives af Weierstrass-Casoratis sætning. Funktioner som kun har poler, men ingen singulariteter kaldes meromorfe. Laurentrækker ligner Taylorrækker, men kan anvendes til at undersøge funktioners opførsel nær singulariteter.

En begrænset funktion, som er holomorf i hele det komplekse talplan kan kun være konstant. Dette er Liouvilles sætning. Denne sætning kan anvendes til at give et naturligt og kort bevis af algebraens fundamentalsætning, som siger at kroppen af de komplekse tal er algebraisk lukket.

Historie 
Kompleks analyse er et af de klassiske områder indenfor matematikken med rødder i 1800-tallet og i visse henseendener endda tidigere. Vigtige navne er Ahlfors, Euler, Gauss, Riemann, Cauchy, Weierstrass, og mange flere på 1900-tallet.

Kilder/referencer

 
Matematisk analyse
Dmitrij Bekhterev

Dmitrij Nikolajevitj Bekhterev (på russisk: Дмитрий Николаевич Бехтерев) (født 4. november 1949 i Tver, Sovjetunionen) er en russisk tidligere roer.

Bekhterev vandt sølv for Sovjetunionen i toer med styrmand ved OL 1976 i Montreal. Bådens øvrige besætning var Jurij Sjurkalov og styrmand Jurij Lorentsson. Den sovjetiske båd blev nr. 2 i en finale, hvor Østtyskland vandt guld, mens Tjekkoslovakiet fik bronze. Det var den eneste udgave af OL han deltog i.

OL-medaljer 
 1976:  Sølv i toer med styrmand

Referencer

Eksterne henvisninger 

Roere fra Sovjetunionen
Roere fra Rusland
Personer fra Tver oblast
Olympiske sølvmedaljevindere fra Sovjetunionen
Medaljevindere ved sommer-OL 1976
Olympiske medaljevindere i roning
Jurij Sjurkalov

Jurij Stepanovitj Sjurkalov (på russisk: Юрий Степанович Шуркалов) (født 18. september 1949 i Tjeljabinsk, Sovjetunionen) er en russisk tidligere roer.

Sjurkalov vandt sølv for Sovjetunionen i toer med styrmand ved OL 1976 i Montreal. Bådens øvrige besætning var Dmitrij Bekhterev og styrmand Jurij Lorentsson. Den sovjetiske båd blev nr. 2 i en finale, hvor Østtyskland vandt guld, mens Tjekkoslovakiet fik bronze. Det var den eneste udgave af OL han deltog i.

OL-medaljer 
 1976:  Sølv i toer med styrmand

Referencer

Eksterne henvisninger 

Roere fra Sovjetunionen
Roere fra Rusland
Personer fra Tjeljabinsk
Jurij Lorentsson

Jurij Jevgenjevitj Lorentsson (på russisk: Юрий Евгеньевич Лоренцсон) (2. december 1930 - 2003) var en russisk roer og dobbelt olympisk medaljevinder, født i Leningrad.

Lorentsson var styrmand i den sovjetiske otter, der vandt bronze ved OL 1968 i Mexico City. Otte år senere, ved OL 1976 i Montreal, styrede han den sovjetiske toer med styrmand, der fik sølv. Han deltog også ved både OL 1960 i Rom, OL 1964 i Tokyo og OL 1972 i München.

Lorentsson vandt desuden en EM-guldmedalje i firer med styrmand ved EM 1967 i Frankrig, samt en VM-sølvmedalje i otter ved VM 1962 i Schweiz.

OL-medaljer 
 1976:  Sølv i toer med styrmand
 1968:  Bronze i otter

Referencer

Eksterne henvisninger 

Roere fra Sovjetunionen
Roere fra Rusland
Personer fra Sankt Petersborg
Oldřich Svojanovský

Oldřich Svojanovský (født 9. marts 1946 i Otrokovice, Tjekkoslovakiet) er en tjekkisk tidligere roer og dobbelt olympisk medaljevinder.

Svojanovský vandt, sammen med sin storebror Pavel Svojanovský, sølv for Tjekkoslovakiet i toer med styrmand ved OL 1972 i München. Styrmand i båden var Vladimír Petříček. Fire år senere vandt brødrene bronze i samme disciplin ved OL 1976 i Montreal, denne gang med Ludvík Vébr som styrmand. Han deltog også ved OL 1968 i Mexico City.

Svojanovský-brødrene vandt desuden en EM-guldmedalje i toer med styrmand ved EM 1969 i Østrig, samt en VM-bronzemedalje i samme disciplin ved VM 1974 i Schweiz.

OL-medaljer 
 1972:  Sølv i toer med styrmand
 1976:  Bronze i toer med styrmand

Referencer

Eksterne henvisninger 

Roere fra Tjekkoslovakiet
Roere fra Tjekkiet
Pavel Svojanovský

Pavel Svojanovský (født 12. august 1943 i Otrokovice, Böhmen-Mähren) er en tjekkisk tidligere roer og dobbelt olympisk medaljevinder.

Svojanovský vandt, sammen med sin lillebror Oldřich Svojanovský, sølv for Tjekkoslovakiet i toer med styrmand ved OL 1972 i München. Styrmand i båden var Vladimír Petříček. Fire år senere vandt brødrene bronze i samme disciplin ved OL 1976 i Montreal, denne gang med Ludvík Vébr som styrmand. Han deltog også ved OL 1968 i Mexico City.

Svojanovský-brødrene vandt desuden en EM-guldmedalje i toer med styrmand ved EM 1969 i Østrig, samt en VM-bronzemedalje i samme disciplin ved VM 1974 i Schweiz.

OL-medaljer 
 1972:  Sølv i toer med styrmand
 1976:  Bronze i toer med styrmand

Referencer

Eksterne henvisninger 

Roere fra Tjekkoslovakiet
Roere fra Tjekkiet
Vladimír Petříček

Vladimír Petříček (født 17. juni 1948 i Libiš, Tjekkoslovakiet) er en tjekkisk tidligere roer og dobbelt olympisk medaljevinder.

Petříček vandt to medaljer som styrmand i Tjekkoslovakiets både under OL 1972 i München. Først blev det til en sølvmedalje i toer med styrmand (sammen med brødrene Pavel og Oldřich Svojanovský) og efterfølgende vandt han bronze med tjekkoslovakkernes firer med styrmand. Han deltog også ved OL 1976 i Montreal.

Petříček vandt desuden, sammen med Svojanovský-brødrene, en EM-guldmedalje i toer med styrmand ved EM 1969 i Østrig, samt en VM-bronzemedalje i samme disciplin ved VM 1974 i Schweiz.

OL-medaljer 
 1972:  Sølv i toer med styrmand
 1972:  Bronze i firer med styrmand

Referencer

Eksterne henvisninger 

Roere fra Tjekkoslovakiet
Roere fra Tjekkiet
Herman Suselbeek

Herman Johan "Suus" Suselbeek (født 27. november 1943 i Silvolde) er en hollandsk tidligere roer.

Suselbeek deltog ved OL 1968 i Mexico City i toer med styrmand, sammen med Hadriaan van Nes og styrmand Roderick Rijnders. I indledende heat blev hollænderne nummer tre, hvilket betød, at de skulle i opsamlingsheat. Her vandt de klart og var dermed i semifinalen. Her opnåede de en andenplads, meget tæt på de østtyske vindere. I finalen vandt Italien guld med cirka to sekunders forspring til den hollandske båd, der dermed fik sølv, mens Danmark fik bronze.

OL-medaljer 
 1968:  Sølv i toer med styrmand

Referencer

Eksterne henvisninger 

Roere fra Holland
Deltagere for Holland ved sommer-OL 1968
Olympiske sølvmedaljevindere fra Holland
Hadriaan van Nes

Hadriaan van Nes (født 7. august 1942 i Gorinchem) er en hollandsk tidligere roer.

Van Nes vandt VM-guldmedalje i toer med styrmand ved VM 1966 i Jugoslavien. Han deltog i samme disciplin ved OL 1968 i Mexico City, sammen med Herman Suselbeek og styrmand Roderick Rijnders (disse to var ikke med til at vinde VM-guld). I indledende heat blev hollænderne nummer tre, hvilket betød, at de skulle i opsamlingsheat. Her vandt de klart og var dermed i semifinalen. Her opnåede de en andenplads, meget tæt på de østtyske vindere. I finalen vandt Italien guld med cirka to sekunders forspring til den hollandske båd, der dermed fik sølv, mens Danmark fik bronze.

Han er fra til Eeke van Nes, der som sin far har vundet OL-medaljer i roning.

OL-medaljer 
 1968:  Sølv i toer med styrmand

Referencer

Eksterne henvisninger 

Roere fra Holland
Deltagere for Holland ved sommer-OL 1968
Olympiske sølvmedaljevindere fra Holland
Roderick Rijnders

Roderick "Rody" Falesca Renee Trygvae Rijnders (født 1. marts 1941, død 15. januar 2018) var en hollandsk roer.

Rijnders deltog ved OL 1968 i Mexico City i toer med styrmand som styrmand, sammen med Hadriaan van Nes og Herman Suselbeek. I indledende heat blev hollænderne nummer tre, hvilket betød, at de skulle i opsamlingsheat. Her vandt de klart og var dermed i semifinalen. Her opnåede de en andenplads, meget tæt på de østtyske vindere. I finalen vandt Italien guld med cirka to sekunders forspring til den hollandske båd, der dermed fik sølv, mens Danmark fik bronze.

Rijnders vandt desuden en EM-bronzemedalje i toer med styrmand ved EM 1965 i Vesttyskland.

OL-medaljer 
 1968:  Sølv i toer med styrmand

Referencer

Eksterne henvisninger 

Roere fra Holland
Deltagere for Holland ved sommer-OL 1968
Olympiske sølvmedaljevindere fra Holland
Jacques Morel

Jacques Morel (født 22. september 1935 i La Teste-de-Buch, Frankrig) er en fransk tidligere roer og dobbelt olympisk medaljevinder.

Morel vandt en sølvmedalje i firer med styrmand ved OL 1960 i Rom. Fire år senere vandt han, sammen med sin lillebror Georges Morel og styrmand Jean-Claude Darouy, sølv i toer med styrmand ved OL 1964 i Tokyo.

Morel vandt desuden to VM-medaljer, en bronzemedalje i otter ved VM 1962 og en sølvmedalje i toer med styrmand ved VM 1966.

OL-medaljer 
 1960:  Sølv i firer med styrmand
 1964:  Sølv i toer med styrmand

Referencer

Eksterne henvisninger 

Roere fra Frankrig